
 18.2.2016
 BG
 Официален вестник на Европейския съюз
 L 41/8
 РЕГЛАМЕНТ ЗА ИЗПЪЛНЕНИЕ (ЕС) 2016/224 НА КОМИСИЯТА
 от 17 февруари 2016 година
 за изменение на регламенти за изпълнение (ЕС) No 947/2014 и (ЕС) No 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 18, параграф 2, член 20, букви в), е), л), м) и н) и член 223, параграф 3, буква в) от него,
 като взе предвид Регламент (ЕС) No 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 4 от него,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (3), и по-специално член 62, параграф 2, буква б) от него,
 като има предвид, че:
 (1)
 С регламенти за изпълнение (ЕС) No 947/2014 (4) и (ЕС) No 948/2014 (5) на Комисията бяха открити схеми за предоставяне на помощ за частно складиране съответно на масло и на обезмаслено мляко на прах, с оглед на особено утежнената ситуация на пазара, настъпила по-специално в резултат на наложената от Русия забрана върху вноса на млечни продукти от Съюза.
 (2)
 Тези схеми за частно складиране бяха удължени чрез регламенти за изпълнение (ЕС) No 1337/2014 (6), (ЕС) 2015/303 (7) и (ЕС) 2015/1548 (8) на Комисията. В резултат на това заявления за помощ може да се подават до 29 февруари 2016 г.
 (3)
 На 25 юни 2015 г. Русия удължи забраната върху вноса на селскостопански продукти и храни с произход от ЕС с още една година, т.е. до 6 август 2016 г.
 (4)
 Освен това през 2015 г. световното търсене на мляко и млечни продукти остана колебливо, докато в основните региони износители предлагането на мляко се повиши.
 (5)
 Вследствие на това цените на маслото и на обезмасленото мляко на прах в Съюза намаляха допълнително, като се очаква натискът в посока към намаляване на цените да продължи.
 (6)
 С оглед на сегашното положение на пазара е целесъобразно да се осигури непрекъснатото действие на схемите за помощ за частно складиране на масло и обезмаслено мляко на прах, като те бъдат удължени до края на периода на интервенция за 2016 г. — 30 септември 2016 г.
 (7)
 С цел да се избегне прекъсване на възможността за подаване на заявления по схемите, настоящият регламент следва да влезе в сила